नई दिल्‍ली। भारतीय रेल खानपान और पर्यटन निगम (आईआरसीटीसी) ने भारतीय रेल में अक्‍सर सफर करने वाले यात्रियों का काम आसान कर दिया है। अब अक्‍सर सफर करने वाले यात्री हर महीने 12 टिकट बुक करा सकते हैं। लेकिन इस सुविधा का लाभ तभी मिल सकता है जब आपका आधार आईआरसीटीसी की वेबसाइट और एप पर लिंक हो। बता दें कि आधार वेरिफिकेशन न होने की स्थिति में एक महीने में आप केवल छह टिकट बुक करा सकते हैं। नई सुविधा देने के पीछे आईआसीटीसी का मकसद आधार के उपयोग को दैनिक जीवन में बढ़ावा देना है।